钦定古今图书集成/明伦汇编/交谊典/第015卷 > 《秋夜怀友二首》前人
## 钦定古今图书集成/明伦汇编/交谊典/第015卷 > 《秋夜怀友二首》前人

“平生故旧谁知我，潦倒襟期子略同。”纵酒只判千日
醉，读书少忍十年穷。岁华晼晚欺霜鬓，物色凄凉入
井桐。未用相看叹摇落，古来江汉有秋风。

屋角阑干北斗垂，谁家长笛夜深吹。月留河汉天机
急，秋到山川木叶知。老去潘生聊漫赋，向来宋玉不
胜悲。四时代谢浑闲事，有底穷愁入两眉